Document ID: 31997D0306

KOMMISSIONENS BESLUTNING af 18. april 1997 om ændring af grænserne for de ugunstigt stillede områder i Spanien i henhold til Rådets direktiv 75/268/EØF (Kun den spanske udgave er autentisk) (97/306/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 75/268/EØF af 28. april 1975 om landbrug i bjergområder og i visse ugunstigt stillede områder (1), senest ændret ved forordning (EØF) nr. 797/85 (2), særlig artikel 2, stk. 3, og
ud fra følgende betragtninger:
I Rådets direktiv 86/466/EØF af 14. juli 1986 om fællesskabslisten over ugunstigt stillede landbrugsområder i henhold til direktiv 75/268/EØF (3), senest ændret ved direktiv 91/465/EØF (4), angives, hvilke områder i Spanien der er optaget på fællesskabslisten over ugunstigt stillede områder i henhold til artikel 3, stk. 3, 4 og 5, i direktiv 75/268/EØF;
den spanske regering har i henhold til artikel 2, stk. 1, i direktiv 75/268/EØF anmodet om, at grænserne for de ugunstigt stillede områder, der er anført i bilagene til direktiv 86/466/EØF og Kommissionens beslutning 89/566/EØF (5), ændres for at tage hensyn til de i de pågældende områder gennemførte administrative ændringer;
optagelsen af nye kommuner på listerne over områder efter artikel 3, stk. 3 og 5, i direktiv 75/268/EØF og overførslen af visse kommuner, der allerede er optaget på listerne over områder efter artikel 3, stk. 4 og 5, i nævnte direktiv, til listen over områder efter artikel 3, stk. 3, i nævnte direktiv, overholder de normer og værdier, der er fastlagt i direktiv 86/466/EØF for afgrænsningen af de pågældende områder;
de ændringer, som den spanske regering i henhold til artikel 2, stk. 3, i direktiv 75/268/EØF har anmodet om, medfører ikke nogen forøgelse af det samlede udnyttede landbrugsareal i de ugunstigt stillede områder og indvirker derfor ikke på den grænse, der er fastsat i nævnte artikel;
de i denne beslutning fastsatte foranstaltninger er i overensstemmelse med udtalelse fra Komitéen for Landbrugsstrukturer og Landdistrikternes Udvikling -
VEDTAGET FØLGENDE BESLUTNING:
Artikel 1
Listen over ugunstigt stillede områder i Spanien, der er anført i bilaget til direktiv 86/466/EØF, og som blev ændret ved bilaget til beslutning 89/566/EØF og direktiv 91/465/EØF, kompletteres med listen i bilaget til nærværende beslutning.
Artikel 2
Denne beslutning er rettet til Kongeriget Spanien.
Udfærdiget i Bruxelles, den 18. april 1997.

Labels: 18
6